CELEX: 62022TN0029
Language: lv
Date: 2022-01-18 00:00:00
Title: Lieta T-29/22: Prasība, kas celta 2022. gada 18. janvārī – Polynt/ECHA

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/50
            
         
      Prasība, kas celta 2022. gada 18. janvārī – Polynt/ECHA
      
      (Lieta T-29/22)
      (2022/C 119/72)
      Tiesvedības valoda – angļu
      
         Lietas dalībnieki
      
      
         Prasītāja: Polynt SpA (Scanzorosciate, Itālija) (pārstāvji: C. Mereu un S. Abdel-Qader, advokāti)
      
         Atbildētāja: Eiropas Ķimikāliju aģentūra
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atzīt prasības pieteikumu par pieņemamu un pamatotu;
               
            
                  —
               
               
                  atcelt ECHA Apelācijas padomes 2021. gada 9. novembra Lēmumu A-009-2020;
               
            
                  —
               
               
                  atzīt vai uzdot ECHA pieņemt jaunu lēmumu, kurā ir atzīts, ka prasītāja ir atbrīvota no pienākuma sniegt papildu informāciju ECHA pēc ražošanas izbeigšanas nepārvaramas varas apstākļu dēļ; un
               
            
                  —
               
               
                  piespriest ECHA segt visus šīs izdevumus, arī tos, kas radušies prasītājai procedūrā Apelācijas padomē, un atlīdzināt šajās procedūrās samaksātās nodevas.
               
            
         Pamati un galvenie argumenti
      
      Prasības pamatošanai prasītāja izvirza sešus pamatus.
      
                  1.
               
               
                  Ar pirmo pamatu tiek apgalvots, ka Apelācijas padome esot pieļāvusi tiesību kļūdu, uzskatīdama, ka 1,3-diokso-2-benzofurān-5-karbonskābes ar nonān-1-olu (EC Nr. 941-303-6; turpmāk tekstā – “viela”) ražošanas izbeigšana nepārvaramas varas apstākļu dēļ neatbrīvo prasītāju no pienākuma sniegt sākotnējā atbilstības pārbaudes lēmumā par vielu pieprasīto informāciju.
               
            
                  2.
               
               
                  Ar otro pamatu tiek apgalvots, ka Apelācijas padome esot sagrozījusi pierādījumus dokumentācijā un tādējādi, pirmkārt, nonāca pie nepareiziem juridiskiem secinājumiem un, otrkārt, pieprasīja prasītājai sniegt pierādījumus, atsaucoties uz nepamatotu pieņēmumu.
               
            
                  3.
               
               
                  Ar trešo pamatu tiek apgalvots, ka Apelācijas padome esot nepareizi interpretējusi un piemērojusi Regulas (EK) Nr. 1907/2006 (REACH) 42. panta 1. punktu un 50. panta 2. punktu (1).
               
            
                  4.
               
               
                  Ar ceturto pamatu tiek apgalvots, ka Apelācijas padome esot nepareizi interpretējusi un piemērojusi REACH 5. un 6. pantu.
               
            
                  5.
               
               
                  Ar piekto pamatu tiek apgalvots, ka Apelācijas padome esot nepareizi uzskatījusi, ka ECHA mājaslapā pieejamās vadlīnijas par ražošanas izbeigšanas sekām nesniedza prasītājai konkrētu pārliecību un ka ECHA nav pārkāpusi tiesiskās drošības principu un tiesiskās paļāvības principu.
               
            
                  6.
               
               
                  Ar sesto pamatu tiek apgalvots, ka Apelācijas padome esot nepareizi interpretējusi un piemērojusi samērīguma principu un labas pārvaldības principu.
               
            
         (1)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV 2006 L 396, 1. lpp.).